અમદાવાદઃ આજે ગુજરાત હાઈકોર્ટમાં અમદાવાદ શહેરના બિસ્માર રસ્તાઓ, ટ્રાફિક અને પાર્કિંગના મુદ્દાને લઈને સુનાવણી થઈ હતી. ગુજરાત હાઈકોર્ટે આ મામલે સરકારને ટકોર કરતા જણાવ્યું કે શહેરમાં અત્યારે ટ્રાફિક ઝૂંબેશ જે ચલાવવામાં આવી રહી છે તે માત્ર કામચલાઉ ધોરણે ન હોવી જોઈએ પરંતુ હંમેશા તેનો અમલ થાય તે જરૂરી છે. તો આ સાથે જ હાઈકોર્ટે જણાવ્યું કે લોકોને વ્યવસ્થિત રીતે પબ્લિક ટ્રાન્સપોર્ટની સુવિધા પણ આપવી જોઈએ.